cyanic-selkie/wikianc huggingface dataset:
ซาแมนธา เซพัลเวดา
อาชีพ
ในปี ค.ศ. 2013 เซพัลเวดาปรากฏตัวในวิดีโอที่ตั้งใจจะแนะนำ และการระดมทุนที่ไว้ใจได้สำหรับรายการโทรทัศน์เรียลลิตีโชว์ชื่ออเมริกาส์เนกซ์เกรตเทรนเนอร์ ส่วนในปี ค.ศ. 2014 นิตยสารมัสเซิลแอนด์ฟิตเนส ได้เลือกเซพัลเวดาในฐานะหนึ่งในผู้หญิงในรูปถ่ายที่มีชื่อว่า "สาวสุดฮอตแห่งโรงยิมของอเมริกา" และนิตยสารอินไซต์ฟิตเนส ได้ลงประวัติของเธอในปี ค.ศ. 2015 กระทั่งภายในเดือนกุมภาพันธ์ ค.ศ. 2017 เซพัลเวดามีผู้ติดตาม 110,000 รายในอินสตาแกรม
เมื่อวันที่ 22 มกราคม ค.ศ. 2017 หนังสือพิมพ์นิวยอร์กโพสต์ได้ตีพิมพ์บทความระบุว่าเธอเป็นนางแบบเต็มเวลา เซพัลเวดากล่าวในภายหลังว่าเธอทำงานเป็นนางแบบมาสามปีแล้ และเพื่อนร่วมงานตำรวจของเธอก็รับรู้ รวมถึงสนับสนุนการเดินแบบของเธอ     ท่ามกลางสื่อที่ผลิตบทความ เซพัลเวดาได้ให้สัมภาษณ์หลายครั้ง แต่ปฏิเสธต่อชื่อกรมตำรวจของเธอเพื่อหลีกเลี่ยงความสัมพันธ์เชิงลบที่อาจเกิดขึ้นระหว่างอาชีพทั้งสองของเธอ การประชาสัมพันธ์ทำให้ผู้ติดตามอินสตาแกรมของเธอเพิ่มขึ้นเป็นสองเท่า โดยบทสัมภาษณ์ในเครือฟอกซ์นิวส์ นิวยอร์ก และรูปภาพในแม็กซิม
ในปี ค.ศ. 2017 เซพัลเวดาทำหน้าที่เป็นเจ้าหน้าที่ตำรวจในลองไอส์แลนด์
อาสาสมัคร
ในปี ค.ศ. 2019 เซพัลเวดามีบทบาทใน"ดรีมพรอมบูติก" ซึ่งมอบชุดสวยฟรีให้แก่นักเรียนที่โรงเรียนมัธยมซึ่งเธอสำเร็จการศึกษา รายงานของหนังสือพิมพ์ลองไอแลนด์เฮรัลด์แสดงให้เห็นว่าเซพัลเวดายังช่วยนักเรียนเลือกชุด นอกจากนี้ เซพัลเวดายังเป็นอาสาสมัครในโครงการท้องถิ่นที่ช่วยจัดหาอาหารสำหรับผู้สูงอายุที่อ้างว้าง
เซพัลเวดาได้อาสาใช้ทักษะการจัดการทางการเงินของเธอให้แก่โครงการพลังงานที่ยั่งยืนในประเทศไทย
เซพัลเวดาให้คำปรึกษาแก่นักเรียนไฮสกูล โดยให้กำลังใจพวกเขาไปวิทยาลัยหรือมหาวิทยาลัย
แอริออธ เฟนริล
แอลิออธ เฟนริล แห่งดาวเอ็ปซิลอน  ตัวละครจากเรื่องเซนต์เซย่า เป็นหนึ่งในก็อดวอริเออร์ทั้ง 7
ประวัติตามท้องเรื่อง
ก็อดวอริเออร์ที่สามารถโจมตีได้อย่างรวดเร็วดุจหมาป่า สวมก็อดโร้บรูปหมาป่ายักษ์ เฟนเรียร์ มีท่าไม้ตายคือ วูล์ฟ ครูเอลตี้ คลอว์ และ หมัดหมาป่านอร์เธิร์น ในอดีตเฟนริลเคยถูกเลี้ยงดูมาอย่างสุขสบายในตระกูลที่สูงส่ง แต่วันหนึ่ง พ่อแม่ของเขาได้ถูกหมีเข้าทำร้าย แม้เฟนริลจะร้องอ้อนวอนขอความช่วยเหลืออย่างไรก็ไม่มีใครยอมเข้าไปช่วย นอกจากเหล่าหมาป่า แต่ในที่สุดพ่อแม่ของเขาก็ถึงแก่ความตาย หลังจากนั้นเฟนริลที่เหลือเพียงตัวคนเดียวในซากคฤหาสน์เดิมซึ่งเคยอาศัยอยู่ ก็ได้รับการเลี้ยงดูจากเหล่าหมาป่าเสมือนเป็นครอบครัวเดียวกัน ทำให้เขากลายเป็นคนที่รักและเชื่อใจหมาป่าอย่างที่สุด ในขณะเดียวกันก็หมดความเชื่อถือในตัวมนุษย์ลงอย่างสิ้นเชิง และจากการที่ถูกเลี้ยงดูมาโดยหมาป่า ทำให้เฟนริลสามารถควบคุมและออกคำสั่งแก่ฝูงหมาป่าได้ เขาจะเข้าโจมตีศัตรูด้วยกรงเล็บที่แหลมคม พร้อมๆ กับฝูงหมาป่า แต่ก็ได้เสียชีวิตไปในการต่อสู้กับชิริว (พากย์เสียงโดย โทชิฮิโกะ เซกิ)
บทบาท
เฟนริล หมาป่าแห่งขั้วโลกเหนือ เขาเป็นผู้ที่สามารถบังคับควบคุมหมาป่าได้ดังใจนึก สามารถโจมตีได้รวดเร็ว และใช้กงเล็บที่แหลมคมฟาดฟันศัตรู เฟนริล ได้รับการเลี้ยงดู จากเหล่าหมาป่า เสมือนเป็นครอบครัวเดียวกัน โดยอาศัยอยู่ที่ซากคฤหาสน์เดิมของเขา ทั้งนี้เนื่องจาก พ่อแม่ของเขาถูกหมีฆ่าตาย แต่กลับไม่มีมนุษย์คนไหนช่วยเหลือเลยแม้แต่คนเดียว ทำให้เฟนริล หมดความเชื่อมั่นในตัวมนุษย์ และใช้ชีวิต เยี่ยงหมาป่ามาโดยตลอด
"คิง" หมาป่าเพื่อนรักของเฟนริล ซึ่งได้รับบาดแผลที่หน้าผากจากการต่อสู้กับหมี เพื่อช่วยเฟนริลในครั้งนั้น
ภาคอัศวินแห่งแอสการ์ด
Fenrir de Alioth
มิวสิกวิดีโอ
มิวสิกวิดีโอ (music video) ย่อว่า เอ็มวี (MV) เป็นการถ่ายทอดบทเพลงแบบมีภาพประกอบ โดยยุคแรก ๆ มิวสิกวิดีโอ นำมาใช้ในการเผยแพร่เพลงทางโทรทัศน์ ซึ่งมักเป็นรูปแบบการถ่ายภาพวงดนดรีหรือนักร้องที่ร้องเพลง ต่อมามีนำภาพมาประกอบเพลง และพัฒนามาเป็นการการนำเนื้อหาของบทเพลงมาสร้างเป็นเรื่องราว เป็นละครประกอบเพลง พอมาถึงยุคที่คาราโอเกะเป็นที่นิยม มิวสิกวิดีโอ ก็นำมาซ้อนกับเนื้อเพลง ทำเป็น วิดีโอคาราโอเกะ และผลิตเป็นสื่อแผ่นจานแสง (วีซีดี) คาราโอเกะ
ปัจจุบัน มีการให้รางวัลศิลปิน จากการประกวดมิวสิกวิดีโออีกด้วย เช่น งานเอ็มทีวีวิดีโอมิวสิกอะวอดส์
แนวการนำเสนอ
มิวสิกวิดีโอถูกนำเสนอในหลายแนว เช่น
มิวสิกวิดีโอเพลงแรกในประเทศไทย
ในประเทศไทย เพลงแรกที่มีการสร้างมิวสิกวิดีโอคือ "ไปทะเลกันดีกว่า" ของ ปานศักดิ์ รังสิพราหมณกุล ในปี พ.ศ. 2527
วัคซีนตับอักเสบบี
วัคซีนไวรัสตับอักเสบบีเป็นวัคซีนป้องกันไวรัสตับอักเสบบี  ข้อแนะนำสำหรับการให้วัคซีนเข็มแรกคือภายใน 24 ชั่วโมงหลังจากที่เด็กคลอดและหลังจากนั้นก็ควรให้วัคซีนเข็มที่สองหรือสามต่อไป ซึ่งรวมถึงเด็กที่มีภูมิคุ้มกันต่ำ เช่นเด็กที่ติดเชื้อเฮชไอวี/เอดส์ และเด็กที่คลอดก่อนกำหนด การให้วัคซีนนี้ในฐานะวัคซีนสร้างภูมิคุ้มกันขั้นพื้นฐานแก่ผู้ที่มีสุขภาพดีนั้นพบว่าสามารถป้องกันโรคได้มากกว่า 95%
ข้อแนะนำสำหรับกลุ่มประชากรที่มีความเสี่ยงสูงคือทำการตรวจเลือดเพื่อยืนยันความมีประสิทธิภาพในการป้องกันโรค ส่วนกลุ่มผู้ที่มีภูมิคุ้มกันต่ำอาจจำเป็นต้องให้วัคซีนเพิ่มเติม แต่ไม่ใช่สิ่งจำเป็นสำหรับคนส่วนใหญ่ สำหรับกลุ่มผู้ติดเชื้อไวรัสตับอักเสบบีและไม่มีภูมิคุ้มกันโรค ก็ควรจะให้อิมมูน โกลบูลินของไวรัสตับอักเสบบีร่วมกับการให้วัคซีน การให้วัคซีนสามารถทำได้โดยการฉีดเข้ากล้ามเนื้อ
ผลข้างเคียงขั้นรุนแรงของไวรัสตับอักเสบบีนั้นพบได้น้อยมาก ทั้งนี้อาจเกิดความเจ็บปวดที่ตำแหน่งการฉีดวัคซีนบ้าง การใช้วัคซีนนี้กับผู้ที่อยู่ในระหว่างการตั้งครรภ์หรือระหว่างการให้นมบุตรนั้นมีความปลอดภัย วัคซีนนี้ไม่มีความเกี่ยวข้องกับกลุ่มอาการกิลแลง-บาร์เร ปัจจุบันวัคซีนนี้มีการผลิตโดยใช้เทคโนโลยีดีเอ็นเอสายผสม ซึ่งมีทั้งวัคซีนแบบเดี่ยวและแบบผสมร่วมกับวัคซีนตัวอื่นๆ
ประเทศสหรัฐอเมริกาได้อนุมัติการใช้วัคซีนป้องกันไวรัสตับอักเสบบีเป็นครั้งแรกเมื่อปี 2524  ส่วนวัคซีนรุ่นที่มีความปลอดภัยมากยิ่งขึ้นนั้นออกวางจำหน่ายในตลาดครั้งแรกเมื่อปี 2529 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน  นับตั้งแต่ปี 2557 ราคาขายส่งของวัคซีนอยู่ที่ระหว่าง 0.58 ถึง 13.20 เหรียญสหรัฐฯ ต่อหนึ่งเข็ม  ในสหรัฐอเมริการาคาจะอยู่ที่ประมาณ 50 ถึง 100 เหรียญสหรัฐฯ
การทัพบอร์เนียว พ.ศ. 2488
'''การทัพบอร์เนียว พ.ศ. 2488''' เป็นยุทธการทางทหารที่สำคัญครั้งสุดท้ายของฝ่ายสัมพันธมิตรในในบริเวณมหาสมุทรแปซิฟิกตอนใต้ ระหว่างสงครามโลกครั้งที่ 2 เกิดขึ้นระหว่าง 1 พฤษภาคม – 21 กรกฎาคม กองพลออสเตรเลีย 1 ภายใต้การบังคับบัญชาของนายพลเลสลี มอร์เชดได้โจมตีกองทหารญี่ปุ่นที่ยึดครองเกาะ กองทัพเรือและกองทัพอากาศของฝ่ายสัมพันธมิตร ซึ่งนำโดยกองเรือที่ 7 ของสหรัฐ และกองทัพอากาศที่ 13 ของสหรัฐมีบทบาทที่สำคัญในการทัพครั้งนี้ด้วย มีการตอบโต้จากกองทัพเรือและกองทัพบกของญี่ปุ่นทางใต้และทางตะวันออกของบอร์เนียว ที่นำโดยพลเรือโท มิชิอากิ คามาดะ และทางตะวันตกเฉียงเหนือโดยกองทัพบกที่ 37 นำโดยพลโท บาบะ มาซาโอะ
แผนการโจมตีของฝ่ายสัมพันธมิตรนี้เป็นที่รู้จักในชื่อยุทธการโอโบ เป้าหมายหลักคือเพื่อทำลายกองทัพญี่ปุ่น และยึดครองดินแดนต่อไปนี้คืนมาคือ ดัตช์อีสต์อินดีส ฟิลิปปินส์ภาคใต้ ซาราวัก และบริติชบอร์เนียว ซึ่งเป็นแหล่งที่มีน้ำมันดิบ
พระครูโพธิสารประสาธน์ (บุญมี อคฺคปุญฺโญ)
พระครูโพธิสารประสาธน์ (หลวงพ่อบุญมี อคฺคปุญฺโญ) อดีตเจ้าอาวาสวัดโพธิสัมพันธ์องค์แรก ท่านเป็นผู้สร้างวัดโพธิสัมพันธ์ และริเริ่มสร้างโรงเรียนประถมภายในวัดคือ โรงเรียนวัดโพธิสัมพันธ์ (ปัจจุบันชื่อ โรงเรียนเมืองพัทยา 9 (วัดโพธิสัมพันธ์) และโรงเรียนมัธยมคือ โรงเรียนโพธิสัมพันธ์พิทยาคาร และริเริ่มสร้างถนนซอยโพธิสารในปัจจุบัน ท่านเชี่ยวชาญด้านยาสมุนไพรพื้นบ้าน (พระหมอ) และเชี่ยวชาญด้านการดูของหาย ด้านการนั่งสมาธิท่านเก่งมาก
ประวัติ
หลวงพ่อบุญมี ท่านมีนามเดิมว่า " บุญมี " นามสกุล " บวบเอม " ท่านเกิดเมื่อวันพฤหัสบดี ขึ้น 8 เดือน 8 ปีฉลู ตรงกับวันที่ 10 กรกฎาคม พ.ศ. 2456 เป็นบุตรของ นายเท - นางหวาน บวบเอม ท่านเป็นบุตรคนที่2 มีภูมิลำเนาเดิมเป็นชาวบ้านหนองเกตุใหญ่ ตำบลหนองปลาไหล อำเภอบางละมุง จังหวัดชลบุรี ท่านมีพี่น้องร่วมบิดามารดา คือ
เมื่อเยาว์วัย อายุประมาณ 11 ขวบ บิดามารดาได้นำไปฝากให้อยู่วัดหนองเกตุใหญ่ เพื่อให้หัดอ่าน เขียน เรียนหนังสือ ได้เรียนหนังสือวัด หัดอ่าน ก. ข. ก. กา จนถึง กบ เกย อยู่ในเกณฑ์อ่านออก เขียนได้ อาจารย์ได้ให้เรียนหนังสือขอม เรียนอยู่ไม่นานก็พออ่านออก เขียนหนังสือขอมได้ เป็นที่พอใจของอาจารย์ แล้วจึงหัดให้ท่องหนังสือสวดมนต์ ทั้ง7 ตำนาน และ12 ตำนาน ต่อไปอีก ต่อมาไม่นานก็ได้ออกจากวัดกลับไปอยู่บ้านช่วยบิดาประกอบอาชีพ ทำไร่ ทำนา และทำสวน เพราะทางบ้านไม่มีใคร มารดาก็ได้ถึงแก่กรรมไปก่อนแล้ว ช่วยบิดาประกอบอาชีพมาจนอายุได้ 21 ปี บิดาได้ปรารภอยากให้บวช โดยมิได้เจาะจงว่าจะให้บวชที่วัดใด ให้เลือกเอาตามใจ ท่านได้เลือกอุปสมบทที่วัดช่องลม (นาเกลือ)
อุปสมบท
ปี 2477 เมื่ออายุได้ 21 ปี ท่านได้อุปสมบท และจำพรรษาอยู่ที่วัดช่องลม (นาเกลือ) ตามความปรารถนาของบิดา ท่านได้รับฉายาทางธรรมว่า " อคฺคปญฺโญ "
เมื่อสิ้นพรรษานั้นท่านคิดจะลาสิกขาบท เพื่อไปประกอบอาชีพ แต่ท่านพระครูพิบูลย์ธรรมกิจ (เผือก) เจ้าอาวาสไม่ยอมอนุญาต และกำหนดให้ท่านท่องปาฏิโมกข์ ได้เพียรพยายามท่องอยู่หนึ่งเดือนก็จบ แต่ยังไม่ได้สวด จนปี พ.ศ. 2478 ท่านจึงได้สวดพระปาฏิโมกข์ทุกกึ่งเดือน เมื่อเห็นว่าไม่ได้โอกาศที่จะลาสิกขา เพราะไม่ประสงค์จะขัดความปรารถนาของท่านพระครูอาจารย์
มรณภาพ
ปี 2516 ท่านเริ่มอาพาธด้วยโรคไต และความดันโลหิตสูง จึงเข้ารับการรักษาที่โรงพยาบาลรามาธิบดี แม้ว่าสุขภาพท่านไม่แข็งแรง ท่านก็มุ่งมั่นดำเนินการขยายชั้นเรียน เพื่อให้เยาวชนในท้องถิ่นได้รับความสะดวกในการศึกษาหาความรู้ระดับสูง
จนกระทั่งวันที่ 29 มกราคม พ.ศ. 2517 ท่านเป็นลมล้มฟุบเนื่องจากโรคเก่ากำเริบ จึงเข้ารับการรักษาที่โรงพยาบาลสัตหีบ แต่อาการป่วยของท่านไม่ดีขึ้น จึงย้ายไปรักษาที่โรงพยาบาลรามาธิบดี และเมื่อเวลา 24.30 น. ของวันที่ 14 เมษายน พ.ศ. 2517 ท่านได้มรณภาพ รวมสิริอายุ 60 ปี พรรษาที่ 40
ในวันเสาร์ที่ 1 กุมภาพันธ์ พ.ศ. 2518 จัดพิธีงานพระราชทานเพลิงศพ ณ เมรุวัดโพธิสัมพันธ์ อำเภอบางละมุง จังหวัดชลบุรี
ซากุ
ซากุ (佐久市 (Saku-shi)) เป็นนครที่ตั้งอยู่ทางตะวันออกของจังหวัดนางาโนะ ประเทศญี่ปุ่น มีขนาดพื้นที่ทั้งสิ้น 423.51 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 97,335 คน
ซากุจัดตั้งขึ้นในฐานะเทศบาลนครเมื่อวันที่ 1 เมษายน ค.ศ. 1961 และหลังจากการควบรวมเทศบาลข้างเคียงเพื่อจัดตั้งเทศบาลนครซากุขึ้นใหม่ในปี ค.ศ. 2005 ซากุกลายเป็นเทศบาลลำดับที่ 5 ในจังหวัดนางาโนะที่มีจำนวนประชากรเกิน 1 แสนคน
นับตั้งแต่มีการเปิดใช้งานสถานีรถไฟซากูไดระในเส้นทางนางาโนะชิงกันเซ็ง ด้วยเวลาในการเดินทางเข้าโตเกียวด้วยรถไฟชิงกันเซ็งเพียง 1 ชั่วโมง ทำให้มีประชากรย้ายมาที่เมืองซากุเป็นจำนวนมาก
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของซากุยังคงค่อนข้างคงที่ตลอด 60 ปีที่ผ่านมา
ฟุตบอลโลก 2022 รอบคัดเลือก โซนเอเชีย – รอบที่ 4
การแข่งขันฟุตบอลโลก 2022 รอบคัดเลือก โซนเอเชีย – รอบที่ 4 เป็นการแข่งขันฟุตบอลระหว่างประเทศของทวีปเอเชียในรอบที่สี่ เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยได้รับการเสนอให้เล่นเป็นนัดเดียวในวันที่ 7 มิถุนายน พ.ศ. 2565 เดิมรอบนี้มีกำหนดการแข่งขันสองนัดในวันที่ 11 และ 16 พฤศจิกายน พ.ศ. 2564 แต่เอเอฟซีตกลงร่วมกับฟีฟ่าในการเปลี่ยนแปลงวันที่และรูปแบบในเดือนพฤศจิกายน พ.ศ. 2563 เนื่องจากการระบาดทั่วของโควิด-19 ในทวีปเอเชีย
รูปแบบ
ในรอบที่สี่ สองทีมที่ได้อันดับสามจากรอบที่สามจะแข่งขันกันในรอบเพลย์ออฟนัดเดียวในเดือนพฤษภาคมหรือมิถุนายน พ.ศ. 2565 ผู้ชนะจะได้เข้าสู่รอบเพลย์ออฟข้ามทวีปกับทีมจากสหพันธ์ที่จะกำหนด
เมืองเจ้าภาพและสถานที่สำหรับการแข่งขันครั้งนี้จะประกาศในระหว่างการจับฉลากรอบที่สาม
ทอดด์ จาเรตต์
ทอดด์ จาเรตต์ (Todd Jarrett) เป็นนักแข่งขันยิงปืน, ผู้ฝึกสอนการใช้อาวุธปืน และผู้อำนวยการสร้างภาพยนตร์ และเป็นแชมป์ยิงปืนรณยุทธระดับประเทศและระดับโลก โดยครองแชมป์รายการสี่รายการระดับโลก, เก้ารายการระดับประเทศ และชนะมาแล้วกว่า 50 สนาม ตลอดจนยิงปืนเคลื่อนที่อื่นอีกหลายรายการ จาเรตต์เป็นผู้ชนะทริปเปิลคราวน์เพียงคนเดียวของสมาพันธ์ยิงปืนรณยุทธสหรัฐอเมริกา และเป็นผู้ชนะสี่รายการระดับชาติของสมาพันธ์ดังกล่าว ได้แก่ โอเพน, ลิมิเต็ด, โปรดักชัน และลิมิเต็ด-10 ปัจจุบันเขาอาศัยอยู่ที่รัฐเวอร์จิเนีย
ในการให้สัมภาษณ์ต่อนิตยสารยิงปืนรณยุทธของออสเตรเลีย จาเรตต์ได้กล่าวว่า "ผมได้เริ่มต้นการแข่งขันใน ค.ศ. 1983 ด้วยการยิงพินโบว์ลิ่ง และในค.ศ. 1984 ผมได้เริ่มต้นการยิงปืนรณยุทธในคืนวันศุกร์ที่บริเวณในร่มในริชมอนด์ รัฐเวอร์จิเนีย กับเพื่อนร่วมงานบางคน" ส่วนอีกหนึ่งการให้สัมภาษณ์สื่อสิ่งพิมพ์ได้มีการอ้างว่า ในระหว่าง ค.ศ. 1988 และ 2001 เขาได้ทำการยิงไปแล้ว 1.7 ล้านรอบในระหว่างการฝึกซ้อม "ผมมีปืนอยู่ในมือของผมเพื่อการฝึกซ้อมเป็นระยะเวลาสองชั่วโมงของทุกวัน มาถึง 10 ปีเพื่อการพัฒนาระดับทักษะของผมเอง แต่ตอนนี้ก็ไม่ได้ฝึกมากแล้ว หากแต่เน้นการเก็บบำรุงรักษาแทน ผมเสียเวลาในการยิงหนึ่งล้านครั้งในตอนแรก เพียงเพื่อการได้เรียนรู้ถึงวิธีการยิง"
ใน ค.ศ. 2010 จาเรตต์ได้ประกาศถึงแผนเริ่มต้นบริษัทผู้ผลิต 1911 ของเขาเอง ที่มีชื่อว่า สไตรค์ฟอร์ซมานูแฟคเชอร์ริง
รางวัลที่ได้รับ
ค.ศ. 1996
ค.ศ. 1991 ค.ศ. 1997 ค.ศ. 1998 ค.ศ. 2000 ค.ศ. 2002 ค.ศ. 2003
ตำบลพลับพลา (อำเภอโชคชัย)
พลับพลา เป็นตำบลหนึ่งในอำเภอโชคชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพลับพลา ตั้งห่างจากอำเภอโชคชัยประมาณ 3.6 กิโลเมตร
ทอดด์ จาเรตต์
รางวัลที่ได้รับ
ค.ศ. 1997
ตำบลพลับพลา (อำเภอโชคชัย)
การปกครอง
ตำบลพลับพลา แบ่งการปกครองออกเป็น 18 หมู่บ้าน คือ
ทอดด์ จาเรตต์
รางวัลที่ได้รับ
ค.ศ. 2003
ค.ศ. 1998
ค.ศ. 1998 ค.ศ. 2003 ค.ศ. 2005 ค.ศ. 2007
ค.ศ. 2008
ทั้งนี้ จาเรตต์ยังชนะมาแล้วกว่า 100 สนาม รวมถึงรายการชิงแชมป์ภาคต่างๆ
การรับรอง
จาเรตต์ได้รับการสนับสนุน, เป็นผู้แทนประจำ และเป็นนักกีฬาที่มีชื่อเสียงของ พารา-ออดแนนซ์ (ผู้ผลิตปืนพก), ดอว์สันพรีซิชัน (ผู้ผลิตปืนพกเอ็ม 1911-ซีรีส์), คริมสันเทรซ (ผู้ผลิตสัญญาณเลเซอร์ปืนพก), ซีมอร์ (ผู้ผลิตอุปกรณ์ช่วยเล็ง) และแบล็คฮอว์คโปรดักส์กรุ๊ป (ผู้ผลิตเครื่องมือสนามยุทธวิธีและอุปกรณ์ปืน)
ครอบครัว
ทอดด์ จาเรตต์ เป็นลูกพี่ลูกน้องอดีตนักแข่งรถนาสคาร์ (และปัจจุบันเป็นนักวิจารณ์การแข่งรถ) ที่มีชื่อว่า เดล จาเรตต์
การเป็นประธานอาร์มซิติเซ็นอัลไลแอนซ์ (เอซีเอ)
ทั้งนี้ จาเรตต์ ยังเป็นประธานอาร์มซิติเซ็นอัลไลแอนซ์ (เอซีเอ) ด้วยเช่นกัน
สมาคมคอมพิวเตอร์ สถาบันวิชาชีพวิศวกรไฟฟ้าและอิเล็กทรอนิกส์
'''สมาคมคอมพิวเตอร์. สถาบันวิชาชีพวิศวกรไฟฟ้าและอิเล็กทรอนิกส์''' (IEEE Computer Society) เป็นสมาคมวิชาชีพของสถาบันวิชาชีพวิศวกรไฟฟ้าและอิเล็กทรอนิกส์ หรือ IEEE มีจุดประสงค์เพื่อส่งเสริมการพัฒนาทฤษฎี การปฏิบัติ และการประยุกต์ใช้งานด้านคอมพิวเตอร์ รวมถึงวิทยาศาสตร์และเทคโนโลยีด้านการประมวลผลข้อมูล รวมถึงให้การส่งเสริมด้านวิชาชีพให้กับสมาชิก จัดเป็นสมาคมทางเทคนิคที่ใหญ่ที่ที่สุดแห่งหนึ่งภายใต้การบริหารงานของ IEEE
สมาคมคอมพิวเตอร์นี้ให้การสนับสนุนการจัดการประชุมเชิงวิชาการมากมาย รวมถึงเผยแพร่บทความที่มีผู้ตรวจ ให้บริการทางด้านเทคนิค และพัฒนามาตรฐานคอมพิวเตอร์ของ IEEE มีหน่วยงานย่อยอยู่กว่า 200 แห่งทั่วโลก ให้การสนับสนุนกิจกรรมด้านการศึกษาในหลายระดับ โดยเฉพาะการจัดอบรมเกี่ยวกับคอมพิวเตอร์ และการให้ประกาศนียบัตรทางด้านวิศวกรรมซอฟต์แวร์
PLOS ONE
PLOS ONE เป็นวารสารวิชาการสาขาวิทยาศาสตร์ที่ได้รับการเผยแพร่โดย Public Library of Science ตั้งแต่ปี ค.ศ. 2006 เป็นวารสารวิชาการที่มีการทบทวน (peer review) ครอบคลุมงานวิจัยหลากหลายสาขาทางด้านวิทยาศาสตร์และการแพทย์ PLOS ONE เผยแพร่บทความกว่าร้อยละ 70 ของบทความที่ส่งเข้ามา แต่ละบทความจะผ่านการตรวจจากบรรณาธิการที่เป็นสมาชิกก่อน จากนั้นบรรณาธิการจะส่งไปขอความเห็นจากผู้ตรวจที่เป็นบุคคลภายนอก โดยหลักการพิจารณานั้นไม่ได้ขึ้นอยู่กับว่างานวิจัยมีความสำคัญกับวงการวิทยาศาสตร์เพียงใด ขอเพียงแค่ขั้นตอนและวิธีการศึกษานั้นน่าเชื่อถือและถูกต้องตามหลักการก็เพียงพอแล้ว PLOS ONE จัดว่าเป็นวารสารวิชาการที่ใหญ่ที่สุดอันหนึ่งของโลก โดยมีบทความเผยแพร่ออกมากว่า 30,000 บทความต่อปีหรือคิดเป็น 85 บทความต่อวัน มีปัจจัยผลกระทบในปี ค.ศ. 2014 อยู่ที่ 3.234
นักรังสีการแพทย์
นักรังสีการแพทย์ หรือ นักรังสีเทคนิค (Radiologic technologist, Radiographer) คือผู้ปฏิบัติงานเกี่ยวกับงานรังสีการแพทย์ ทั้งด้านรังสีวินิจฉัย, รังสีรักษา และเวชศาสตร์นิวเคลียร์
การศึกษา
ผู้ที่เป็นนักรังสีการแพทย์ ต้องเป็นผู้ได้รับใบอนุญาตประกอบโรคศิลปะสาขารังสีเทคนิค ต้องจบการศึกษาในปริญญาวิทยาศาสตร์บัณฑิต (รังสีเทคนิค) โดยในประเทศไทยปัจจุบันมีสถาบันการศึกษาที่เปิดสอนสาขาวิชารังสีเทคนิค ดังนี้
เครื่องยนต์สเตอร์ลิง
เครื่องยนต์สเตอร์ลิง (Stirling Engine) เครื่องยนต์สเตอร์ลิงหรือเครื่องจักรสเตอร์ลิง (Stirling Engine) คือเครื่องยนต์สันดาปภายนอกที่สามารถใช้เชื้อเพลิงได้หลากหลาย   ขอให้มีแหล่งพลังงานความร้อน  เครื่องยนต์ก็สามารถทำงานได้  ถูกสร้างขึ้นโดย  Robert Stirling  เมื่อปี ค.ศ. 1816 เป็นที่รู้จักกันในชื่อเครื่องยนต์อากาศร้อน (Hot air engine)  โดยจะมีก๊าซบรรจุอยู่ภายในกระบอกสูบ  ทำงานโดยอาศัยหลักการที่ว่า  เมื่อความร้อนในกระบอกสูบเพิ่มขึ้นจะทำให้อากาศในกระบอกสูบขยายตัว และเมื่อเพิ่มความเย็นให้กับกระบอกสูบด้านตรงข้ามก็จะทำให้อากาศหดตัว ทำให้เกิดแรงดันให้ลูกสูบเคลื่อนที่สลับไปมาที่อยู่ภายในกระบอกสูบ เกิดเป็นพลังงานกลหรืองานอย่างต่อเนื่อง  โดยความร้อนจะถูกป้อนให้กับเครื่องยนต์ทางด้านใดด้านหนึ่งแล้วผลิตงานออกมาตราบเท่าที่ยังคงมีความร้อนป้อนอยู่
ส่วนประกอบของเครื่องยนต์สเตอร์ลิง
เครื่องยนต์สเตอร์ลิงจะประกอบไปด้วยลูกสูบ 2 กระบอก ซึ่งแต่ละกระบอกจะมีอากาศหรือก๊าซอยู่ภายในและไม่สามารถออกมาภายนอกกระบอกสูบได้   โดยกระบอกที่หนึ่งจะมีอุณหภูมิที่ร้อน  ภายในจะมีลูกสูบไล่หรือ  ดิสเพลสเซอร์ (Displacer piston) ซึ่งลูกสูบจะมีขนาดเล็กกว่าตัวกระบอกสูบเล็กน้อยเพื่อให้ลูกสูบสามารถไล่อากาศในกระบอกสูบให้เคลื่อนที่อยู่ระหว่างด้านร้อนกับด้านเย็น แต่ลูกสูบไล่ ไม่ใช่ส่วนสำคัญในการสร้างกำลังให้กับเครื่องยนต์   ส่วนกระบอกที่สองเป็นส่วนที่ไม่ได้รับความร้อน  โดยภายในจะมีลูกสูบขนาดเล็กที่เรียกว่าลูกสูบกำลัง (Power piston) เป็นส่วนที่สำคัญที่นำกำลังออกจากเครื่องยนต์ทั้งหมด  โดยพลังงานที่ได้จากเครื่องยนต์สเตอร์ลิงจะดันให้ล้อตุนกำลังหมุน และส่วนต่าง 90 องศาของหน้าเฟสจะทำให้เครื่องยนต์เคลื่อนที่สลับไปมาเป็นวัฏจักร
วัฏจักรสเตอร์ลิง
วัฏจักรสเตอร์ลิงแบ่งการทำงานออกเป็น 4   ขั้นตอนดังต่อไปนี้ ขั้นตอนที่ 1 เมื่อเพิ่มความร้อนให้กับกระบอกสูบทางด้านซ้าย ก็จะทำให้มีความดันของก๊าซมากขึ้น  จึงดันให้ลูกสูบทางด้านขวาเคลื่อนที่ลง
ขั้นตอนที่ 2 เมื่อกระบอกทางด้านขวาเคลื่อนตัวลง  ทำให้ก๊าซที่มีความร้อนเคลื่อนที่ไปยังกระบอกสูบทางด้านขวา  และถูกทำให้เย็นตัวอย่างรวดเร็วด้วยน้ำแข็งเพื่อให้ความดันลดลง
ขั้นตอนที่ 3  เมื่อแรงดันก๊าซลดลง  ลูกสูบเย็นก็จะเริ่มเคลื่อนที่ขึ้นมาอัดก๊าซ  ความร้อนที่เกิดจากการอัดตัวก็จะระบายออกสู่นอกกระบอกสูบ
ขั้นตอนที่ 4  เมื่อลูกสูบขวาเลื่อนขึ้น  ลูกสูบทางซ้ายก็จะเลื่อนลง  ทำให้ก๊าซที่อยู่ภายในเกิดการเคลื่อนตัวไปสู่กระบอกสูบทางซ้ายอีกครั้งทำให้วัฏจักรเข้าสู่ ขั้นตอนที่ 1
หลักการทางานของเครื่องยนต์สเตอร์ลิง
ขั้นตอนที่ 1 ให้ความร้อนกับอากาศภายในกระบอก จึงทำให้มีความดันก๊าซเพิ่มขึ้นดันให้ลูกสูบไล่เคลื่อนที่มาทางด้านขวา  ในขณะที่ลูกสูบกำลังยังคงหยุดนิ่ง
ขั้นตอนที่ 2 เมื่อลูกสูบทางด้านร้อนมีอุณหภูมิเพิ่มขึ้น  จึงทำให้เกิดแรงดันลูกสูบกำลังเคลื่อนตัวไปทางขวา และเมื่อรับความร้อนจนกระทั่งอุณหภูมิคงตัว  ความดันก็จะลดลง
ขั้นตอนที่ 3  เมื่อลูกสูบกำลังเลื่อนมาทางขวาทำให้ล้อตุนกำลังจะหมุนไปพร้อมกับดันลูกสูบไล่เคลื่อนที่ไปทางซ้าย  เพื่อไล่ความร้อนออกมาทางด้านเย็นและระบายออกสู่ภายนอกเครื่องยนต์สเตอร์ลิง
ขั้นตอนที่ 4  เมื่อลูกสูบกำลังเคลื่อนกลับมาทางขวา  ล้อตุนกำลังก็หมุนไปพร้อมกับดึงลูกสูบไล่กลับมาทางซ้าย  ซึ่งทั้งหมดได้กลับมาอยู่ตำแหน่งเดียวกับขั้นตอนที่ 1 และวนเช่นนี้ไปเป็นวัฏจักร
เทคโนโลยีของเครื่องยนต์สเตอร์ลิงพลังงานแสงอาทิตย์
ระบบจานพาราโบลาร่วมกับเครื่องยนต์สเตอร์ลิง เป็นการผลิตโดยใช้ใช้หลักการแปลงพลังงานจากรังสีดวงอาทิตย์ให้เป็นความร้อน แล้วแปลงพลังงานความร้อนให้เป็นพลังงานกลเพื่อนำไปผลิตไฟฟ้าตามลำดับ โดยระบบจะประกอบไปด้วยจานรวมแสงแบบพาราโบลา  เครื่องยนต์สเตอร์ลิง และเครื่องกำเนิดไฟฟ้า  ทำงานโดยอาศัยรังสีจากดวงอาทิตย์ที่ตกลงมากระทบกับตัวรวมแสงแบบจานพาราโบลา  ซึ่งมีแผ่นสะท้อนแสงหลายชิ้นประกอบรวมกัน  และมีเครื่องยนต์สเตอร์ลิงกับเครื่องกำเนิดไฟฟ้าวางอยู่ที่จุดโฟกัสของจานพาราโบลา เมื่อเกิดความร้อนขึ้นที่บริเวณกระบอกสูบทำให้เครื่องยนต์สเตอร์ลิงทำงาน จึงทำให้มีแรงไปกระทำกับเครื่องกำเนิดไปฟ้าซึ่ง เครื่องยนต์สเตอร์ลิง 1 ชุด จะมีกำลังการผลิตไฟฟ้าอยู่ที่ 25-40 kW แต่ละชุดสามารถทำงานโดยอิสระ  และถ้าต้องการกำลังไฟฟ้ามากขึ้น  ก็สามารถทำการติดตั่งหลาย ๆ ชุดได้  ซึ่งคล้ายกับระบบการผลิตไฟฟ้าด้วยโซลาร์เซลล์นั่นเอง
เพียวฤดี พงษ์ประเสริฐ
เพียวฤดี พงษ์ประเสริฐ (ชื่อเล่น : เพียว : เกิดเมื่อวันที่ 26 มกราคม พ.ศ. 2533) เป็นนักแสดงชาวไทย สังกัด บรอดคาซท์ ไทย เทเลวิชั่น
เอนด์เกม (เพลง)
"เอนด์เกม" (End Game) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวอังกฤษ เอ็ด ชีแรน และแร็ปเปอร์ชาวอเมริกัน ฟิวเชอร์ อยู่ในสตูดิโออัลบั้มที่หก เรพิวเทชัน (2017) เพลงแต่งโดยพวกเขาสามคน และโปรดิวเซอร์ แมกซ์ มาร์ติน และเชลล์แบ็ก ออกเผยแพร่ครั้งแรกในคลื่นวิทยุเพลงป็อปของฝรั่งเศสเป็นซิงเกิลที่สามจากอัลบั้ม เมื่อวันที่ 14 พฤศจิกายน ค.ศ. 2017
อำเภอท่าใหม่
ท่าใหม่ เป็นอำเภอหนึ่งของจังหวัดจันทบุรี เป็นที่ตั้งของสนามบินจันทบุรี และยังมีโรงพยาบาลในสังกัดกระทรวงสาธารณสุขถึง 3 แห่ง ได้แก่ โรงพยาบาลท่าใหม่ โรงพยาบาลเขาสุกิม และโรงพยาบาลสองพี่น้อง
ที่ตั้งและอาณาเขต
อำเภอท่าใหม่ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
อำเภอท่าใหม่ ปรากฏว่าได้เริ่มก่อตั้งเป็นหมู่บ้านเล็ก ๆ เมื่อประมาณเกือบร้อยปี ชาวบ้านที่อยู่ในท้องถิ่นนี้ นอกจากเป็นคนในท้องถิ่นก็ยังมีผู้อพยพมาจากตำบลใกล้เคียง และท้องถิ่นอื่น ๆ อาชีพหลักเป็นการค้าของป่าและทำประมงเท่านั้น ซึ่งขณะนั้นชุมชนหนาแน่นและมีความเจริญเกี่ยวกับการค้าขาย โดยเฉพาะทางเรืออยู่ที่ตำบลบางกะจะ อำเภอเมืองจันทบุรี ซึ่งอยู่ห่างจากตำบลท่าใหม่ประมาณ 12 กิโลเมตร ระยะต่อมาได้มีชาวจีนเข้ามาแสวงโชคลาภในแผ่นดินไทยมากขึ้น ได้เข้ามาตั้งถิ่นฐานทำการค้าขายทางเรือรับ - ส่งสินค้าโดยตรงจากกรุงเทพ ฯ และหัวเมืองชายทะเลอื่น ๆ โดยไม่ต้องอาศัยบางกะจะเป็นทางผ่านสินค้าเหมือนเช่นเคย เพราะตำบลท่าใหม่มี่ท่าเรือแห่งใหม่ก็ได้ชื่อว่า "ท่าใหม่" มาจนปัจจุบันนี้
อำเภอท่าใหม่ได้เริ่มจัดระเบียบการปกครองเป็นอำเภอตามพระราชบัญญัติลักษณะปกครองท้องที่ พ.ศ. 2440 (ร.ศ.116) มาตั้งแต่ พ.ศ. 2443 เดิมเรียกว่า "อำเภอโขมง" ต่อมาประมาณ พ.ศ. 2446 ย้ายไปอยู่บริเวณวัดเขาพลอยแหวน เรียกว่า "อำเภอพลอยแหวน" พ.ศ. 2460 ย้ายมาตั้งที่ตำบลท่าใหม่ จึงเปลี่ยนชื่อให้สอดคล้องกับชื่อตำบลว่า "อำเภอท่าใหม่"
การปกครองส่วนภูมิภาค
อำเภอท่าใหม่แบ่งพื้นที่การปกครองออกเป็น 14 ตำบล 124 หมู่บ้าน ได้แก่
การปกครองส่วนท้องถิ่น
ท้องที่อำเภอท่าใหม่ประกอบด้วยองค์กรปกครองส่วนท้องถิ่น 13 แห่ง ได้แก่
บริหารสินทรัพย์ กรุงเทพพาณิชย์
บริษัท บริหารสินทรัพย์ กรุงเทพพาณิชย์ จำกัด (มหาชน) (อักษรย่อ: BAM) เป็นบริษัทมหาชนประกอบธุรกิจบริหารจัดการสินทรัพย์ด้อยคุณภาพ (NPL) และทรัพย์สินรอการขาย (NPA) จัดตั้งขึ้นตามแผนฟื้นฟูระบบสถาบันการเงินของกระทรวงการคลัง ตามมติคณะรัฐมนตรี เมื่อวันที่ 14 สิงหาคม พ.ศ. 2541 เพื่อบริหารจัดการสินทรัพย์ ด้อยคุณภาพของธนาคารกรุงเทพฯ พาณิชย์การ จำกัด (มหาชน) (BBC) ได้จดทะเบียนเป็นบริษัทจำกัดตามประมวลกฎหมายแพ่งและพาณิชย์ และได้รับอนุญาตจากธนาคารแห่งประเทศไทยให้ประกอบกิจการเป็นบริษัทบริหารสินทรัพย์ ตามพระราชกำหนดบริษัทบริหารสินทรัพย์ พ.ศ. 2541 เมื่อวันที่ 7 มกราคม พ.ศ. 2542
จากนั้น 20 ธันวาคม พ.ศ. 2548 โอนขายสินทรัพย์ของบรรษัทบริหารสินทรัพย์สถาบันการเงิน (AMC) อันประกอบด้วย เงินลงทุนในลูกหนี้ ทรัพย์รอการขาย และเงินลงทุนใน หลักทรัพย์ทั้งหมด รวมถึงโอนพนักงานให้แก่บริษัทฯ บริษัทได้จดทะเบียนแปรสภาพเป็นบริษัทมหาชนแล้วโดยใช้ชื่อว่า บริษัทบริหารสินทรัพย์ กรุงเทพพาณิชย์ จำกัด (มหาชน) เมื่อวันที่ 25 ธันวาคม พ.ศ. 2558 และได้เป็นบริษัทจดทะเบียนเพื่อซื้อขายหลักทรัพย์ที่ตลาดหลักทรัพย์แห่งประเทศไทย นับตั้งแต่วันที่ 16 ธันวาคม พ.ศ. 2562 เป็นต้นมา
ทารา สิงห์
ทารา สิงห์ (ਦਾਰਾ ਸਿੰਘ) เกิดเมื่อ 19 พฤศจิกายน พ.ศ. 2471 เป็นนักแสดงชื่อดังของบอลลีวู้ด ผลงานที่โดดเด่น คือ ศึกสวรรค์มหัศจรรย์ทะลุฟ้า มหากาพย์รามกียรติ์ ภาค 1 มหากาพย์รามเกียรติ์ ภาค 2 ศึกเทวดา กัล โฮ นา โฮ โอ้รักสุดชีวิต นอกจากนี้ ทารา สิงห์ ก็ยังเคยเป็นนักมวยปล้ำชื่อดังของอินเดีย ก่อนที่จะเข้าวงการแสดงในปี พ.ศ. 2547 ทารา สิงห์ ได้รับเลือกเป็น ส.ส. เมืองมุมไบ ร่วมกับธรรมเมนทร
โปรแกรมบริหารงานบุคคล
โปรแกรมบริหารงานบุคคล หรือชื่อเรียกภาษาอังกฤษว่า HRMS (Human Resource Management System) หรือ HRIS (Human Resource Management System) เป็นโปรแกรมที่ออกแบบมาเพื่อช่วยงานของฝ่ายบุคคลในองค์กรต่างๆ ในเรื่องทะเบียนประวัติพนักงาน การมาปฏิบัติงานของพนักงาน เงินเดือน ฝึกอบรม สวัสดิการ การวางโครงสร้างองค์กร การสรรหาพนักงานใหม่ การประเมินผลพนักงาน การให้บริการข้อมูลพนักงานด้วยตนเอง เป็นต้น
แอ็นสท์ที่ 2 ดยุกแห่งซัคเซิน-โคบวร์คและโกทา
แอนสท์ที่ 2 ดยุกแห่งซัคเซิน-โคบวร์คและโกทา (Ernest II, Duke of Saxe-Coburg and Gotha) ประสูติเมื่อวันที่ 21 มิถุนายน 2361 เป็นพระโอรสพระองค์ใหญ่ใน แอนสท์ที่ 1 ดยุกแห่งซัคเซิน-โคบวร์คและโกทา และ เจ้าหญิงลูอีเซอแห่งซัคเซิน-โกทา-อัลเทินบวร์ค มีพระอนุชา 1 พระองค์ คือ เจ้าชายอัลเบิร์ต พระราชสวามี ใน สมเด็จพระราชินีนาถวิกตอเรีย ทำให้พระองค์ทรงเป็นพระปิตุลา (ลุงฝ่ายพ่อ) ใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และยังเป็นพระภาติยะใน พระเจ้าเลออปอลที่ 1 แห่งเบลเยียม พระองค์ทรงเสกสมรสกับ เจ้าหญิงอเล็กซานดรีเนอแห่งบาเดิน ผู้เป็นพระปิตุจฉา (ป้าฝ่ายพ่อ) ใน สมเด็จพระราชินีวิกตอเรียแห่งสวีเดน แต่ไม่มีพระบุตร ทำให่ตำแหน่ง ดยุกแห่งซัคเซิน-โคบวร์คและโกทา ตกไปเป็นของ เจ้าชายอัลเฟรด ดยุกแห่งซัคเซิน-โคบวร์คและโกทา พระภาติยะของพระองค์
แอนสท์ที่ 2 ดยุกแห่งซัคเซิน-โคบวร์คและโกทา สิ้นพระชนม์ลงเมื่อวันที่ 22 สิงหาคม 2436 สิริพระชันษา 75 ปี โดยมีพระชันษายืนยาวกว่าพระอนุชา คือ เจ้าชายอัลเบิร์ต
ประเทศซิมบับเว
ซิมบับเว (Zimbabwe) มีชื่อทางการคือ สาธารณรัฐซิมบับเว (Republic of Zimbabwe) เป็นประเทศที่ไม่มีทางออกสู่ทะเลที่ตั้งอยู่ทางตอนใต้ทวีปแอฟริกา อยู่ระหว่างแม่น้ำซัมเบซีและแม่น้ำลิมโปโป มีอาณาเขตทิศเหนือติดกับประเทศแซมเบีย ทิศตะวันออกติดกับประเทศโมซัมบิก ทิศตะวันตกติดกับประเทศบอตสวานา และทิศใต้ติดกับประเทศแอฟริกาใต้ มีพื้นที่ประเทศ 390,580 ตารางกิโลเมตร เมืองหลวงคือ กรุงฮาราเร
ชื่อประเทศ
ชื่อซิมบับเวมาจากคำว่า "Dzimba dza mabwe" ซึ่งแปลว่าบ้านหินใหญ่ในภาษาโชนา ชื่อนี้ถูกนำมาจากเกรตซิมบับเวซึ่งเป็นอดีตเมืองหลวงของอาณาจักรเกรตซิมบับเว
ภูมิศาสตร์
ซิมบับเวเป็นประเทศที่ไม่มีทางออกสู่ทะเล ถูกล้อมรอบด้วยประเทศแอฟริกาใต้ทางใต้โดยมีแม่น้ำลิมโปโปกั้นอยู่ บอตสวานาทางตะวันตก แซมเบียทางตะวันตกเฉียงเหนือ และโมซัมบิคทางตะวันออกและตะวันออกเฉียงเหนือ ซิมบับเวยังมีจุดที่ติดต่อกับประเทศนามิเบียทางตะวันตกอีกด้วย จุดที่สูงที่สุดของประเทศคือภูเขาเนียนกานี ซึ่งสูง 2,592 เมตร
ยุคก่อนประวัติศาสตร์
มีหลักฐานว่ามีผู้คนอาศัยอยู่ในของซิมบับเวตั้งแต่ห้าแสนปีก่อน ช่วงสองร้อยปีหลังคริสตกาล ชาวกอยเซียนได้เข้ามาตั้งรกรากที่พื้นที่แถบนี้ นอกจากนั้นมีชาวบันตู ชาวโชนา ชาวงูนี และชาวซูลู
อาณานิคมสหราชอาณาจักร
นักสำรวจชาวอังกฤษได้เข้ามาในซิมบับเวช่วงปลายศตวรรษที่ 19 และเริ่มการล่าอาณานิคมขึ้น ดินแดนแซมเบเซียต่อมาได้เป็นที่รู้จักกันในนามโรดีเซียในพ.ศ. 2435 หลังจากนั้นได้แบ่งเป็นโรดีเซียเหนือและในที่สุดได้กลายมาเป็นแซมเบีย ใน พ.ศ. 2441 ตอนใต้ของพื้นที่ แซมเบเซีย ถูกเรียกว่าโรดีเซียใต้ ต่อมาได้กลายมาเป็นซิมบับเวในอีกหลายปีหลังจากนั้น
หลังการประกาศเอกราช
หลังจากผ่านการขัดแย้งกันทางสีผิว รวมไปถึงบทบาทจากสหประชาชาติ และการต่อสู้ของกองโจรในช่วงพ.ศ. 2503 ในที่สุดซิมบับเวได้รับอิสรภาพในพ.ศ. 2523 ในปีเดียวกันนั้น รอเบิร์ต มูกาบี ได้รับเลือกเป็นนายกรัฐมนตรีของประเทศ และเป็นประธานาธิบดีใน พ.ศ. 2530 จนกระทั่งถูกกดดันให้ลาออกใน พ.ศ. 2560
โครงสร้างเศรษฐกิจ
การส่งออกแร่ธาตุ การเกษตร และการท่องเที่ยว เป็นธุรกิจที่นำเงินตราต่างประเทศเข้าสู่ซิมบับเว การทำเหมืองแร่ยังคงเป็นธุรกิจที่ให้กำไรมาก ซิมบับเวมีแหล่งทรัพยากรแพลทินัมที่ใหญ่เป็นอันดับสองของโลก ซิมบับเวเป็นประเทศคู่ค้าที่ใหญ่ที่สุดในทวีปของแอฟริกาใต้
ซิมบับเวมีอัตราการเจริญเติบโตทางเศรษฐกิจที่ดีตลอดคริสต์ทศวรรษ 1980 (อัตราการเติบโตของจีดีพีร้อยละ 5.0 ต่อปี) และ 1990 (ร้อยละ 4.3 ต่อปี) อย่างไรก็ตามเศรษฐกิจเริ่มถดถอยลงตั้งแต่ปี 2000 โดยลดลงร้อยละ 5 ในปี 2000, ร้อยละ 8 ในปี 2001, ร้อยละ 12 ในปี 2002, และร้อยละ 18 ในปี 2003 รัฐบาลซิมบับเวประสบปัญหาทางเศรษฐกิจหลายอย่างหลังจากล้มเลิกความตั้งใจที่จะพัฒนาเศรษฐกิจแบบตลาด เช่นปัญหาการขาดแคลนเงินตราต่างประเทศ อัตราเงินเฟ้อที่เพิ่มขึ้นสูงมาก และการขาดแคลนอุปทานของสินค้าต่าง ๆ การที่ซิมบับเวมีส่วนร่วมกับสงครามในสาธารณรัฐประชาธิปไตยคองโก ระหว่างปี 1998 ถึง 2002 ทำให้ต้องสูญเสียหลายร้อยล้านดอลลาร์ออกจากระบบเศรษฐกิจ
เศรษฐกิจที่ดิ่งลงเหวนี้มีสาเหตุหลักมาจากการบริหารที่ล้มเหลวและการคอร์รัปชันของรัฐบาลมูกาเบ และการขับไล่ชาวไร่ผิวขาวกว่า 4,000 คนในระหว่างการจัดสรรที่ดินที่เต็มไปด้วยความขัดแย้งในปี 2000  ซึ่งทำให้ซิมบับเวซึ่งเคยเป็นผู้ส่งออกข้าวโพดกลับกลายเป็นผู้นำเข้าแทน ปริมาณการส่งออกยาสูบก็ลดลงอย่างมาก จากรายงานในเดือนมิถุนายน 2007 ของหน่วยปฏิบัติการเพื่อการอนุรักษ์ซิมบับเว ประมาณว่าซิมบับเวสูญเสียสัตว์ป่าไปถึงร้อยละ 60 ตั้งแต่ปี 2000 ในรายงานยังได้กล่าวเตือนอีกว่าการสูญเสียพันธุ์สัตว์ป่าและการทำลายป่าไม้อย่างกว้างขวางนั้นเป็นอันตรายอย่างยิ่งต่อธุรกิจท่องเที่ยว
ปลายปี 2006 ท่ามกลางสถานการณ์เศรษฐกิจที่เลวร้าย รัฐบาลเริ่มประกาศอนุญาตให้ชาวไร่ผิวขาวกลับมาสู่ที่ดินของตนอีกครั้ง มีชาวไร่ผิวขาวเหลืออยู่ในประเทศประมาณ 400-600 คน แต่ที่ดินที่ถูกยึดคืนส่วนใหญ่นั้นกลายเป็นที่ดินเสื่อมสภาพและไม่สามารถทำการเพาะปลูกได้อีกต่อไป ในเดือนมกราคม 2007 รัฐบาลยอมให้ชาวไร่ผิวขาวเซ็นสัญญาเช่าที่ดินระยะยาว แต่แล้วในปีเดียวกันรัฐบาลก็กลับขับไล่ชาวไร่ผิวขาวออกจากประเทศอีกครั้ง
อัตราเงินเฟ้อเพิ่มขึ้นจากร้อยละ 32 ต่อปีในปี 1998 จนถึงร้อยละ 231,000,000 ตามสถิติของทางการในเดือนกรกฎาคม 2008 ซึ่งแสดงให้เห็นถึงภาวะเงินเฟ้อรุนแรง และทำให้ธนาคารต้องออกธนบัตรใบละ 1 แสนล้านดอลลาร์มาใช้ ในเดือนพฤศจิกายน 2008 ตัวเลขอย่างไม่เป็นทางการรายงานว่าอัตราเงินเฟ้อของซิมบับเวพุ่งขึ้นสูงถึงร้อยละ 516 ล้านล้านล้านต่อปี และราคาจะเพิ่มขึ้นเป็นสองเท่าทุก ๆ 1.3 วัน และนับเป็นภาวะเงินเฟ้อรุนแรงที่เลวร้ายเป็นอันดับสองในประวัติศาสตร์โลก รองจากวิกฤติเงินเฟ้อในฮังการีในปี 1946 ซึ่งราคาจะเพิ่มขึ้นเป็นสองเท่าทุก ๆ 15.6 ชั่วโมง
ประชากรศาสตร์
ในปี 2008 ซิมบับเวมีประชากรประมาณ 11.4 ล้านคน จากรายงานขององค์การอนามัยโลก อายุคาดหมายเฉลี่ยสำหรับผู้ชายชาวซิมบับเวคือ 37 ปี และสำหรับผู้หญิงคือ 34 ปี ซึ่งเป็นสถิติต่ำสุดของปี 2004 อัตราการติดเชื้อเอดส์ ในประชากรระหว่างอายุ 15-49 ปี ถูกประมาณไว้ที่ร้อยละ 20.1 ในปี 2006
เชื้อชาติ
ประชากรประมาณร้อยละ 98 เป็นชาวพื้นเมืองผิวดำ ซึ่งส่วนใหญ่เป็นชาวโชนา (ประมาณร้อยละ 80-84) รองลงมาคือชาวเดเบเล (ประมาณร้อยละ 10-15) ซึ่งสืบเชื้อสายมาจากซูลูที่อพยพมาตั้งแต่คริสต์ศตวรรษที่ 19 นอกจากนี้ยังมีคนผิวขาวซึ่งส่วนใหญ่สืบเชื้อสายมาจากชาวอังกฤษ
ภาษา
ภาษาทางการคือภาษาอังกฤษ แต่ภาษาที่ใช้มากได้แก่ภาษาโชนา และภาษาเดเบเล
วัฒนธรรม
ภาษาที่ใช้ ภาษาอังกฤษเป็นภาษาทางการ และมีภาษาพื้นเมืองอื่น ๆ คือ Shona Sindebele ศาสนา ลัทธิผสม (ระหว่างศาสนาคริสต์และความเชื่อดั้งเดิม) 50% ศาสนาคริสต์ 25% ความเชื่อดั้งเดิม 24% ศาสนาอิสลามและอื่น ๆ 1%
ธีรศักดิ์ กรรณสูต
ธีรศักดิ์ กรรณสูต (26 เมษายน พ.ศ. 2473 – 7 มกราคม พ.ศ. 2553) อดีตประธานกรรมการการเลือกตั้ง ชุดที่ 1 ตั้งแต่ 27 พฤศจิกายน 2540 – หมดวาระ 26 พฤษภาคม 2544 มีผลงานควบคุมการเลือกตั้งจนลบคำสบประมาทว่า "กกต. คือ เสือกระดาษ" โดยการประกาศแขวนรายชื่อ 78 ว่าที่ ส.ว.ไม่ให้ผ่านการเลือกตั้งสมาชิกวุฒิสภาครั้งแรก เมื่อปี 2543 และการตรวจสอบ-แจกใบแดงให้ผู้สมัครจำนวนมากในการเลือกตั้งสมาชิกสภาผู้แทนราษฎร เมื่อปี 2544
ธีรศักดิ์ สมรสกับ งามเพ็ญ มีบุตรธิดา 3 คน คือ เพ็ญธิดา อินทรสุขศรี ธรานุช กรรณสูต-วงศ์ไวศยวรรณ และเธียรธำรง กรรณสูต ธีรศักดิ์ เสียชีวิตลงด้วยอาการหัวใจล้มเหลว ในเช้ามืดวันที่ 7 มกราคม พ.ศ. 2553 เวลาประมาณ 01.30 น. รวมอายุ 79 ปี 8 เดือน มีพิธีพระราชทานเพลิงศพเมื่อวันที่ 13 มีนาคม พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ท่าอากาศยานเลย
ท่าอากาศยานเลย หรือ สนามบินเลย ตั้งอยู่ที่ อำเภอเมืองเลย จังหวัดเลย ตั้งอยู่ทางทิศใต้ของตัวจังหวัด ห่างจากตัวเมืองประมาณ 5 กิโลเมตร มีพื้นที่ประมาณ 1,429 ไร่ บริเวณโดยรอบเกือบทุกทิศทางจะมีภูเขาเตี้ยๆ ล้อมรอบ มีระดับความสูงตั้งแต่ 600-2,000 ฟุต เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 17 มกราคม พ.ศ. 2560
ประวัติ
ในปี พ.ศ. 2485 ข้าหลวงเทียน กำเนิดเพชร (หลวงนิคมคณารักษ์) เป็นผู้เริ่มวางแผนสร้างสนามบินโดยย้ายจากสนามบินชั่วคราวที่ตั้งบริเวณศาลากลางจังหวัดเลยปัจจุบัน ออกจากตัวจังหวัดเลยไปทางทิศใต้ประมาณ 5 กิโลเมตร ในเขตตำบลนาอาน โดยมีการถ่างป่าและถมดินเป็นทางวิ่ง สำหรับใช้รับส่งหนังสือทางราชการ จนกระทั่งปี พ.ศ. 2489 กองทัพอากาศได้มาปักหลักที่ดินขึ้นเป็นที่ดินของกองทัพอากาศ และได้มีการก่อสร้างอาคารผู้โดยสารพร้อมทั้งปรับปรุงทางวิ่ง
เมื่อวันที่ 13 ธันวาคม 2497 ได้มีการประกาศเป็นท่าอากาศยานอนุญาต
ในปี พ.ศ. 2511 กรมการบินพาณิชย์ได้เข้ามาดูแลและปรับปรุงทางวิ่ง สร้างอาคารดับเพลิง โรงเครื่องยนต์ และเครื่องช่วยเดินอากาศ จนมีการจัดซื้อที่ดินเพิ่มเติมในปี พ.ศ. 2515 เพื่อปรับปรุงก่อสร้างขยายทางวิ่ง ทางขับ ลานจอดอากาศยาน อาคารผู้โดยสาร เครื่องช่วยเดินอากาศ อาคารโรงเครื่องยนต์ อาคารดับเพลิง ลานจอดรถยนต์ และเครื่องอำนวยความสะดวกต่าง ๆ ในการให้บริการอากาศยานและผู้โดยสาร
ตามมติที่ประชุมกรรมการ กรอ. จังหวัดเลย ครั้งที่ 1/2559 เมื่อวันที่ 20 มกราคม 2559 เห็นชอบสนับสนุนผลักดันการประกาศให้ท่าอากาศยานเลยเป็นท่าอากาศยานศุลกากร และเมื่อวันที่ 17 มกราคม พ.ศ. 2560 ได้ประกาศเป็นท่าอากาศยานศุลกากร โดยเพิ่มเติมความในลำดับที่ 19/2 ตามที่กระทรวงการคลังเสนอ และให้ส่งสำนักงานคณะกรรมการกฤษฎีกาตรวจพิจารณา จนมาสำเร็จและประกาศในที่สุด
การพัฒนาท่าอากาศยาน
เมื่อวันที่ 17 กันยายน 2561 ทางนายกรัฐมนตรีพร้อมคณะรัฐมนตรีเห็นชอบให้จัดซื้อที่ดิน 460 ไร่ ให้จัดสร้างลานจอดเครื่องบินและอาคารผู้โดยสารใหม่
การเดินทางสู่ท่าอากาศยาน
ท่าอากาศยานเลยตั้งอยู่ริมทางหลวงแผ่นดินหมายเลข 201 ห่างจากศาลากลางจังหวัดเลยไปทางทิศใต้ 5 กิโลเมตร
เวลาในประเทศอินโดนีเซีย
หมู่เกาะอินโดนีเซียในทางภูมิศาสตร์กินขอบเขตถึง 4 เขตเวลา ตั้งแต่ UTC+06:00 ในจังหวัดอาเจะฮ์ถึง UTC+09:00 ในจังหวัดปาปัว อย่างไรก็ตาม รัฐบาลอินโดนีเซียยอมรับเพียง 3 เขตเวลาในดินแดนของตน ดังนี้: ขอบเขตของเขตเวลาตะวันตกกับกลางเป็นเส้นทางระหว่างเกาะชวากับเกาะบาหลีผ่านชายแดนจังหวัดบนเกาะกาลีมันตันตะวันตกกับกลาง ส่วนขอบเขตเวลากลางกับตะวันออกเป็นเส้นทางจากปลายตะวันออกของเกาะติมอร์ถึงปลายตะวันออกของเกาะซูลาเวซี
การใช้งานในปัจจุบัน
อินโดนีเซียแบ่งออกเป็น 3 เขตเวลา ดังนี้:
เขตเวลาเหล่านี้ใช้งานตั้งแต่วันที่ 1 มกราคม ค.ศ. 1988
ช่วงแรก
ระเบียบเวลาเริ่มใช้ครั้งแรกใน ค.ศ. 1908 ตามคำขอของบริษัทรถไฟดัตช์ Staatsspoorwegen ที่เกาะชวาในสมัยหมู่เกาะอินเดียตะวันออกของเนเธอร์แลนด์ เวลาในจังหวัดชวากลางช้ากว่าบาตาเวีย เมืองหลวงที่ใช้เวลา GMT +7 ถึง 12 นาที ระเบียบนี้มีผลในวันที่ 1 พฤษภาคม ค.ศ. 1908 ใช้เฉพาะบนเกาะชวาและเกาะมาดูรา ส่วนเวลาบนหมู่เกาะอื่นยังไม่ได้รับการจัดระเบียบ
สิบปีต่อมาในวันที่ 22 กุมภาพันธ์ ค.ศ. 1918 มีการจัดตั้งเวลาที่ปาดัง เกาะสุมาตรา ให้เร็วกว่าจังหวัดชวากลาง 39 นาที ในขณะที่เวลาในปาเล็มบังตั้งให้เร็วกว่าเวลามาตรฐานกรีนิช 8 ชั่วโมง 20 นาที จากนั้น ในวันที่ 1 มกราคม ค.ศ. 1924 เวลาในสถานที่เหล่านี้มีการจัดระเบียบไว้ ดังนี้:
เขตเวลามาตรฐาน
ใน ค.ศ. 1932 รัฐบาลอาณานิคมดัตช์ได้แบ่งอาณานิคมทั้งหมดออกเป็น 6 เขตเวลา โดยห่างกัน 30 นาที ผ่าน Governments Besluit ลงวันที่ 27 กรกฎาคม ซึ่งตีพิมพ์ใน Staatsblad หมายเลข 412 แบ่งได้ดังนี้::
ในช่วงการยึดครองหมู่เกาะอินเดียตะวันออกของเนเธอร์แลนด์ของญี่ปุ่นในวันที่ 27 มีนาคม ค.ศ. 1942 ถึง 24 กันยายน ค.ศ. 1945 อินโดนีเซียฝั่งตะวันตกและกลางใช้เวลามาตรฐานญี่ปุ่น (JST) (UTC+09:00) เพื่อประสิทธิภาพของการปฏิบัติการทางทหารของญี่ปุ่นในอินโดนีเซีย
เขตเวลาหลังเอกราช
เมื่อดัตช์กลับมาปกครองใน ค.ศ. 1945 ทางรัฐบาลจึงกำหนดเขตเวลา 3 แห่งใหม่ (GMT +6, +7 และ +8) โดยเพิ่มเขตเวลา GMT +9 สำหรับนิวกินีของเนเธอร์แลนด์ หลังเนเธอร์แลนด์ให้การยอมรับความเป็นอธิปไตยของอินโดนีเซีย ข้อบังคับของประธานาธิบดีมีผลบังคับใช้อีกครั้งในวันที่ 1 พฤษภาคม ค.ศ. 1950 โดยแบ่งประเทศออกเป็น 6 เขตเวลาที่ห่างกันครึ่งชั่วโมง จากนั้นในวันที่ 1 มกราคม ค.ศ. 1964 คำสั่งประธานาธิบดีอีกฉบับมีผลบังคับใช้ โดยกำหนดให้ระบบปัจจุบันมี 3 เขตเวลา การเปลี่ยนแปลงครั้งสุดท้ายเกิดในวันที่ 1 มกราคม ค.ศ. 1988 เมื่อเกาะบาหลีถูกย้ายเขตเวลาจากเขตเวลาอินโดนีเซียตะวันตกไปยังเขตเวลาอินโดนีเซียกลาง และจังหวัดกาลีมันตันตะวันตกกับกลางย้ายจากเวลาอินโดนีเซียกลางไปยังเวลาอินโดนีเซียตะวันตก
ข้อเสนอเขตเวลาเดียว
ณ วันที่ 12 มีนาคม ค.ศ. 2012 ฮัตตา ราจาซา รัฐมนตรีประสานงานเศรษฐกิจ กล่าวว่า: "จากการวิจัยพบว่า ด้วยเขตเวลาเดียวทำให้ประเทศสามารถลดค่าใช้จ่ายได้หลายล้านล้านรูปียะฮ์" สองเดือนต่อมา เดอะจาการ์ตาโพสต์ รายงานว่าอาจจะเริ่มมีการใช้งานเขตเวลาเดียวด้วย UTC+08:00 ในวันที่ 28 ตุลาคม ค.ศ. 2012 อย่างไรก็ตาม จาการ์ตาโกลบรายงานในเดือนสิงหาคมว่าแผนนี้ถูกหยุดไว้ชั่วคราว คณะกรรมการพัฒนาเศรษฐกิจอินโดนีเซีย (KP3EI) อ้างว่าต้องใช้เวลาอย่างน้อย 3 เดือนในการสื่อสารและวางแผนสำหรับการเปลี่ยนแปลง ทำให้เหตุการณ์จะเกิดขึ้นใน ค.ศ. 2013 จากนั้นในเดือนมกราคม ค.ศ. 2013 รัฐมนตรีช่วยว่าการกระทรวงกล่าวว่าแนวคิดนี้ถูกล้มเลิกไปหลังจากพลาดวันที่เป้าหมายไปสองวัน: 17 สิงหาคม (วันประกาศเอกราช) และ 28 ตุลาคม ค.ศ. 2012 (วันซุมปะฮ์เปอมูดา) ต่อมาในปีนั้น ฮัตตาอ้างว่าแผนนี้ไม่ได้ถูกละทิ้ง แม้ว่าจะไม่มีกำหนดเส้นตายสำหรับการดำเนินการก็ตาม
ฐานข้อมูลเขตเวลาองค์การกำหนดหมายเลขอินเทอร์เน็ต
ฐานข้อมูลเขตเวลาองค์การกำหนดหมายเลขอินเทอร์เน็ตในไฟล์ zone.tab สำหรับอินโดนีเซีย แบ่งออกเป็น 4 เขต
ไซเอินซ์
ไซเอินซ์ (Science) เป็นวารสารวิชาการของสมาคมอเมริกันเพื่อความก้าวหน้าทางวิทยาศาสตร์ (AAAS) จัดว่าเป็นวารสารวิชาการระดับชั้นนำระดับโลกทางด้านวิทยาศาสตร์ มีการทบทวนงานวิจัย (peer review) ก่อนที่จะได้รับการตีพิมพ์ วารสารไซเอินซ์นี้เริ่มเผยแพร่บทความครั้งแรกในปี ค.ศ. 1880 และปัจจุบันเผยแพร่บทความออกมาเป็นประจำทุกสัปดาห์โดยมีผู้ติดตามกว่า 130,000 สำนัก หรือประมาณได้ว่ามีผู้ติดตามเป็นประจำราว 570,400 คน
จุดประสงค์หลักของวารสารวิชาการนี้คือการเผยแพร่งานวิจัยที่มีความคิดริเริ่ม รวมถึงบททบทวนงานวิจัย แต่วารสารนี้ยังได้เผยแพร่เนื้อข่าวที่เกี่ยวข้องกับวงการวิทยาศาสตร์ รวมถึงนโยบายทางด้านวิทยาศาสตร์ และเรื่องราวที่มีผลกระทบกับวงการวิทยาศาสตร์และเทคโนโลยีอีกด้วย วารสารวิชาการไซเอินซ์นี้เผยแพร่บทความในหลากหลายสาขาเช่นเดียวกับวารสารเนเจอร์ ไม่ได้เจาะจงเฉพาะสาขาใดสาขาหนึ่งเท่านั้น โดยในปี ค.ศ. 2014 นั้น มีปัจจัยผลกระทบอยู่ที่ 33.611
การแข่งขันเพื่อตีพิมพ์ในวารสารไซเอินซ์นี้ถือว่าเข้มข้นมาก บทความที่จะได้รับการตีพิมพ์จะต้องเป็นบทความที่ได้รับความสนใจสูงและสามารถนำไปต่อยอดเพื่อความก้าวหน้าของงานวิจัยทางด้านวิทยาศาสตร์ได้จริง ทำให้มีบทความที่บรรณาธิการยอมรับให้ตีพิมพ์ในวารสารเพียงแค่ร้อยละ 10 เท่านั้นของบทความที่ส่งเข้ามาทั้งหมด
สำนักงานใหญ่ของวารสารไซเอินซ์อยู่ที่นครวอชิงตัน ดี.ซี. สหรัฐอเมริกา โดยมีสำนักงานสาขาอยู่ที่เมืองเคมบริดจ์ ประเทศอังกฤษ
ความทุกข์ใจในเพศสภาพ
ความทุกข์ใจในเพศสภาพ (gender dysphoria) เป็นภาวะความทุกข์ใจ (dysphoria) ชนดิหนึ่งที่เกิดกับบุคคลที่อัตลักษณ์ทางเพศไม่ตรงกับเพศที่ถูกกำหนดไว้ตั้งแต่เกิด อาจเรียกบุคคลกลุ่มนี้ว่าคนข้ามเพศ
องค์การบริหารส่วนตำบลตากแดด
องค์การบริหารส่วนตำบลตากแดด เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1, 3–7 และพื้นที่บางส่วนของหมู่ที่ 2, 8–9 ของตำบลตากแดด (เฉพาะนอกเขตเทศบาลเมืองชุมพร) ในอำเภอเมืองชุมพร จังหวัดชุมพร เดิมได้รับการจัดตั้งเป็นสภาตำบลตากแดดใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลตากแดดเมื่อวันที่ 3 มีนาคม พ.ศ. 2538 ในปี พ.ศ. 2564 เขตองค์การบริหารส่วนตำบลตากแดดมีประชากรทั้งหมด 6,605 คน
เรือดำน้ำชั้นเมดูซา
เรือดำน้ำชั้นเมดูซา (classe Medusa) เป็นเรือดำน้ำแปดลำที่สร้างขึ้นสำหรับประเทศอิตาลีตั้งแต่ ค.ศ. 1911–1912 พวกมันเคลื่อนย้าย 305 ตันขณะดำอยู่ใต้น้ำ และสามารถเดินทางได้เร็วถึงแปดนอต เรือดำน้ำชั้นนี้ประกอบด้วยเวลเลลลา, เมดูซา, อาร์โก, จาเลอา, เอสปาดาร์เต (สร้างสำหรับโปรตุเกส), ฟีซาลีอา, โซเออา, ซัลปา และจันตีนา ซึ่งเมดูซาถูกยิงโดยตอร์ปิโดจากเอ็สเอ็ม อูเบ-15 เมื่อวันที่ 11 มิถุนายน ค.ศ. 1915 รวมทั้งจาเลอาได้ชนกับทุ่นระเบิดและจมลง ส่วนเรือดำน้ำอิตาลีอีกห้าลำถูกพังใน ค.ศ. 1918 และเอสปาดาร์เตได้ประจำการจนถึง ค.ศ. 1931
รถไฟฟ้าคุนหมิง สาย 1
รถไฟฟ้าคุนหมิง สาย 1 เป็นเส้นทางรถไฟฟ้าในนครคุนหมิง มณฑลยูนนาน ประเทศจีน มีระยะทาง 22.18 km จำนวน 12 สถานี เปิดให้บริการวันที่ 20 พฤษภาคม ค.ศ. 2013 สีประจำเส้นทางคือสีแดง
การให้บริการ
รถไฟฟ้าคุนหมิงสาย 1 เปิดให้บริการตั้งแต่เวลา 6:00 น. ถึง 24:00 น. ความถี่แต่ละขบวนห่างกัน 8 นาที รถไฟฟ้าใช้ความเร็วได้สูงสุด 80 กิโลเมตร/ชั่วโมง การเดินทางจากสถานีต้นสายถึงสถานีปลายทางใช้เวลาประมาณ 34 นาที
ดีดับเบิลยูสเตเดียม
ดีดับเบิลยูสเตเดียม เป็นสนามกีฬา ใน วีแกน เมือง เกรตเตอร์แมนเชสเตอร์ ประเทศอังกฤษ เป็นสนามเหย้าของ สโมสรฟุตบอลวีแกนแอธเลติก สโมสรฟุตบอลใน พรีเมียร์ลีก และ วีแกน วอร์ริเออร์ สโมสรรักบีใน ซุปเปอร์ลีก มีความจุ 25,133 คน ก่อสร้างเสร็จในปี ค.ศ. 1999
โกสมีนาร์
โกสมีนาร์ (Kos Minar; เสาหลักไมล์) เป็นหลักไมล์อินเดียสมัยกลาง ลักษณะเป็นเสาแน่นกลม ส่วนใหญ่สูงโดยเฉลี่ย 30 ฟุต โดยสร้างขึ้นตามถนนอุตตรปาถ เส้นทางถนนโบราณในทางตะวันตกเฉียงเหนือของอนุทวีปอินเดีย ริเริ่มสร้างในศตวรรษที่ 16 โดยเชร์ ชาห์ ซูรี ผู้นำชาวปาทาน โกสมีนาร์ปักตามเส้นทางของหลวงจากอาคราจนถึงอัชเมร์, อาคราถึงลาฮอร์ และอาคราถึงมัณฑู
โกสมีนาร์ได้รับการยกย่องเป็น "สิ่งพิศวงของอินเดีย" โดยนักเดินทางชาวยุโรปยุคแรก ๆ เช่น ทอมัส โร ในปัจจุบัน โกสมีนาร์อยู่ภายใต้การดูแลและอนุรักษ์ของกรมสำรวจโบราณคดีอินเดีย
คำว่า "โกส" เป็นคำสันสกฤต มีค่าเท่ากับหนึ่งในสี่โยชน์ ซึ่งเป็นหน่วยวัดความยาวของอินเดียโบราณ เทียบเป็นหน่วยเมตริกได้ที่ราว 3.22 km ส่วน "มีนาร์" เป็นคำเปอร์เซียแปลว่า "เสา"
รามมนเทียร (ภุพเนศวร)
รามมนเทียร (Ram Mandir) เป็นมนเทียรในภุพเนศวร รัฐโอฑิศา เป็นมนเทียรบูชาพระราม, พระสีตา และพระลักษมณ์ โดยมียอดหอคอยที่สูงเด่น ในช่วงเช้าและช่วงเย็นจะมีการประกอบพิธีอารตีที่มีศาสนิกชนเข้าร่วมจำนวนมาก
โปรโกปิส ปัฟโลปูโลส
โปรโกปีโอส ปัฟโลปูโลส (Προκόπιος Παυλόπουλος) หรือที่นิยมเรียกว่า โปรโกปิส (Προκόπης) เป็นอดีตประธานาธิบดีของประเทศกรีซ สมรสกับวลัสซีอา มีบุตร-ธิดา 3 คน
การทุจริตทางการเมือง
การทุจริตทางการเมือง (political corruption, ภาษาปากในภาษาไทยเรียกทับศัพท์ว่า "คอร์รัปชัน") คือการใช้ตำแหน่งหรืออำนาจทางราชการและการเมือง หรือในองค์กรของเอกชน เพื่อให้ได้มาซึ่งรายได้ หรือการฉ้อโกงเอาเงินสาธารณะมาเป็นของตนและพรรคพวก หรือหาประโยชน์อื่น ๆ ซึ่งการทุจริตนี้อาจมิใช่เป็นตัวเงิน วิธีการที่ใช้อาจจะผิดกฎหมายหรือไม่ผิดก็ได้ แต่เป็นพฤติกรรมซึ่งสาธารณชนจะไม่พอใจหรือผิดจากจารีตประเพณีนิยม เนื่องจากเป็นการกระทำที่ขัดกับความคาดหวังของสาธารณชน เรื่องมาตรฐานจริยธรรมและพฤติกรรมที่ดีของบุคคลสาธารณะ (ข้าราชการและนักการเมืองหรือองค์กรเอกชน) คำจำกัดความส่วนหลังนี้ เขียนไว้เพื่อเปิดช่องให้มีการตีความพฤติกรรมการทุจริตที่อาจจะแตกต่างกันในแต่ละสังคม หรือแม้แต่ในสังคมเดียวกัน
โอคิชิทอ
โอคิชิทอ (Okichitaw) เป็นศิลปะการต่อสู้ที่มีรากฐานมาจาก กลุ่มปฐมชาติครีที่ราบ ที่ก่อตั้งและพัฒนาโดยนักต่อสู้ป้องกันตัวชาวแคนาดาชื่อ จอร์จ เจ.เลพิน
การฝึกฝน
อาวุธเป็นสิ่งที่ได้รับการแนะนำในช่วงต้นของการฝึกฝน เนื่องด้วยอิทธิพลของอาวุธมีส่วนเกี่ยวข้องกับเทคนิคการประชิดตัว
ปีใหม่ม้ง
ปีใหม่ม้ง ที่หมู่บ้านของชาวไทยม้งประเพณีปีใหม่ของพวกเขาตรงกับ วัน ขึ้น 1 ค่ำ เดือน 1 ของม้ง ซึ่งตรงกับปฏิทินไทยคือ ขึ้น 1 ค่ำ เดือน 2  หรือ ปฏิทินจีน คือ ขึ้น 1 ค่ำ เดือน 12 ซึ่งส่วนใหญ่จะอยู่ในระยะเวลาระหว่างเดือนธันวาคม-มกราคมของทุกปี  ซึ่งในวันปีใหม่นี้ของชาวม้งจัดเป็นงานประเพณีที่ชาวม้งรอคอยอย่างใจจดใจจ่อ  เนื่องจากจะเป็นการพบปะกันระหว่างกลุ่มญาติมีประเพณีขอพรจากสิ่งศักดิ์สิทธิ์และผู้อาวุโส  เป็นวันที่หนุ่มๆสาวๆในหมู่บ้านจะได้เลือกคู่  มีการจัดการแข่งขันกีฬาประเพณีและการละเล่นต่างๆ  เช่น  ลูกข่าง  ลูกช่วง  และยังมีการแข่งขันล้อเลื่อนไม้ชิงแชมป์ประเทศไทยซึ่งเป็นกีฬาที่ท้าทายน่าสนใจเป็นอย่างมาก แต่นอกการละเล่นที่สร้างความสนุกสนานแล้วชาวม้งก็ไม่ลืมที่จะทำพิธีกรรมต้อนรับปีใหม่ซึ่งจัดเป็นพิธีกรรมที่ชาวม้งให้ความสำคัญกันมากโดยมี 4 อย่างดังนี้
วันดา
หรือ แรม 15 ค่ำ เดือน 12 (ตามปฏิทินม้ง วัน 30 ค่ำ) ชาวม้งจะมีการเตรียมต้อนรับปีใหม่โดยทุกบ้านจะทำความสะอาดบ้านโดยใช้ใบไผ่กวาดบ้านเพื่อเอาสิ่งไม่ดีไปกับปีเก่า และจะมีพิธีเรียกขวัญโดยนำไก่ 1 คู่ (ตัวผู้และตัวเมีย) พร้อมกับไข่เท่าจำนวนสมาชิกในบ้าน มาทำพิธีเรียกขวัญเงิน ขวัญทอง ขวัญไร่ ขวัญนา โดยระหว่างงานปีใหม่นี้จะจุดธูปหรือตะเกียงไว้กลางบ้านตลอดเพื่อให้เริ่มต้นมีแต่แสงสว่างและสิ่งดีๆ โดยนำไก่ตัวผู้อีกตัวต้มสุกมาแขวนไว้ที่ฝาผนังบ้าน แต่ละแซ่จะสอนสิ่งดีๆให้กับลูกหลาน  ระหว่างที่สอนจะนำเม็ดข้าวโพดใส่ในกระด้งแล้วโยกไปมา  ทุกวันของวันปีใหม่จะมีการจัดเลี้ยง  แต่วันดาจะเป็นวันที่ดื่มเหล้ากันมากที่สุด  กลางคืนของวันดานี้ทุกคนจะเฝ้ารอเสียงสัตว์ร้อง  เพราะเสียงสัตว์ร้องเสียงแรกจะถือเป็นเวลาที่เริ่มต้นของวันปีใหม่  ถ้าเป็นเสียงไก่ร้องจะถือว่าดีที่สุด  ทันทีที่ได้ยินเสียงสัตว์ร้องเสียงแรก  ผู้ชายของทุกบ้านจะยิงปืนต้อนรับปีใหม่  และในเวลา 01.00 น. จะเทภาชนะที่บรรจุน้ำภายในบ้านทิ้งและตวงน้ำใส่ใหม่ ผู้หญิงจะเริ่มตำข้าวหุงข้าวเพื่อเตรียมเลี้ยงงานปีใหม่
ปัจจุบันชาวม้งมีการจัดปีใหม่ม้งที่แน่นอน คือ วันขึ้น 1 ค่ำเดือน 1 ของม้ง ซึ่งตรงกับวันขึ้น 1 ค่ำเดือน 2 ตามปฏิทินไทย
โอคิชิทอ
ทิศทั้งสี่
ในหมู่ชนพื้นเมืองของทวีปอเมริกาเหนือ ต่างให้ความสำคัญต่อทิศทั้งสี่ ในการฝึกฝนแต่ละวัน ทิศทั้งสี่จะถูกใช้เมื่อท้าทายการโจมตี ด้วยแนวคิด: การตอบสนองคือกลยุทธในช่วงเสี้ยวของวินาที (ทิศตะวันออก) และกระบวนท่าคือการเคลื่อนไหวที่มาพร้อมกับพลังและความมุ่งมั่น (ทิศใต้) เพื่อที่ว่าฝ่ายตรงข้ามจะถูกควบคุมโดยกลยุทธ (ทิศเหนือ) ก่อนที่จะจัดการส่งลงไปในท้ายที่สุด (ทิศตะวันตก) โดยเทคนิคทั้งหมดจะปฏิบัติให้สอดคล้องกับสภาพแวดล้อมด้วยความเคารพและการยับยั้งชั่งใจขั้นสูงสุด
ปีใหม่ม้ง
วันขึ้นปีใหม่
(ขึ้น 1 ค่ำ เดือน 1 ) ในวันนี้จะมีการละเล่นในหมู่บ้าน  เช่น  การเล่นลูกข่าง  ซึ่งจะแข่งขันกัน  ใครตีได้แม่นหรือลูกข่างหมุนได้นานก็จะเป็นฮีโร่ของงาน  นอกจากนี้วันนี้จะเป็นวันที่หนุ่มสาวจะเลือกคู่กันโดยใช้วิธีโยนลูกช่วง  โดยหนุ่มๆสาวๆก็จะแต่งกายด้วยชุดสวยงาม  ฝ่ายหญิงจะเป็นฝ่ายทำลูกช่วงซึ่งทำจากผ้าเป็นลูกกลมๆและวานให้เพื่อนหญิงหรือจะเป็นหญิงที่แต่งงานแล้วเป็นผู้นำลูกช่วงของตนไปมอบให้กับชายหนุ่มที่ตนพึงพอใจ  และหญิงสาวที่ทำหน้าที่เป็นแม่สื่อนี้จะบอกกับชายหนุ่มว่าลูกช่วงนั้นเป็นของหญิงสาวคนใดเพื่อที่ชายหนุ่มจะได้นำลูกช่วงนี้ไปโยนหรือขว้างเล่นกับหญิงสาวผู้เป็นเจ้าของลูกช่วงต่อไป  หรือหากผู้ชายหมายตาหญิงสาวคนใดไว้ก็จะไปขอโยนลูกช่วงด้วย  ถ้าฝ่ายหญิงไม่พอใจก็จะไม่โยนด้วย  ระหว่างที่ชายหนุ่มหญิงสาวโยนลูกช่วงก็จะพูดจาจีบกันในเวลานี้  ในส่วนใหญ่แล้วคู่โยนลูกช่วงจะมีการสู่ขอแต่งงานกันหลังงานปีใหม่  (ตามประเพณีเดิมแล้วถ้าผู้ชายพอใจก็จะฉุดหญิงสาวไปด้วยเลยแล้วค่อยมาทำการสู้ขอในภายหลัง) และวันนี้ในแต่หลังคาเรือนก็จะจัดเลี้ยงแขกที่เข้าไปเยี่ยมในบ้านซึ่งจะมีการตั้งวงร่ำสุรา ตามธรรมเนียมของชาวม้งแล้วจะมีการต้มเหล้าข้าวโพดเตรียมไว้สำหรับฉลองเทศกาลปีใหม่นี้  ใครที่มีฝีมือดีก็จะต้มเหล้าได้ใสเป็นตาตั๊กแตน  ผู้เขียนเคยได้ลองชิมเหล้าข้าวโพดนี้แล้วบอกได้เลยว่าทั้งหอมหวานรสชาติสู้กับเหล้าฝรั่งได้เลย  ส่วนความแรงนั้นไม่ต้องพูดถึงเพราะเวลาที่ดื่มเข้าไปนั้นก็ทราบทันทีเลยว่าเหล้าได้เดินทางไปถึงส่วนไหนของทางเดินอาหารแล้วประกอบกับความหวานของเหล้านั้นทำให้ดื่มได้เรทื่อยๆ  กว่าจะรู้ตัวอีกทีก็เมาไปซะแล้ว ธรรมเนียมการนั่งในวงสุราจะนั่งตามผู้อาวุโส ผู้ที่อาวุโสน้อยกว่าจะนั่งทางด้านซ้ายมือของผู้ที่อาวุโสกว่า  หากเราจะไปร่วมวงการร่ำสุรานี้ก็ต้องถามจากเขาก่อนว่าเราสามารถนั่งได้ตรงไปไหน  ด้านหลังของวงเหล้าจะมีผู้ทำหน้าที่รินเหล้าหนึ่งคน  จอกเหล้าสองจอก  โดยจะเริ่มดื่มจากผู้อาวุโสที่หัวแถวก่อนแล้ววนไปทีละ สองจอกจนครบเก้ารอบ  รอบสุดท้ายจะเป็นจอกใหญ่กับจอกเล็กเรียกว่าแม่วัวกับลูกวัว  ทุกคนในวงต้องดื่มให้หมดเพื่อเป็นการให้เกียรติเจ้าบ้าน  ถ้าใครดื่มไม่ไหวก็ต้องให้คนในครอบครัวมายืนข้างหลังคอยช่วยดื่ม
วันที่สาม
ปีใหม่ม้ง(ขึ้น 2 ค่ำ เดือน 1) เป็นวันที่จะไปดำหัวผู้เสียชีวิตไปแล้วที่หลุมศพ  และถือเป็นวันสุดท้ายของปีใหม่  ไก่ที่ต้มไว้วันแรกต้องกินให้หมดวันนี้และดับธูปหือตะเกียงที่จุดไว้ตลอดปีใหม่
วันที่สี่
เป็นวันที่ส่งผีกลับ ในตอนเช้าจะต้มไก่ใหม่ไว้บนโต๊ะ  ผู้นำครอบครัวทำพิธีปล่อยผีกลับและบอกไว้ว่าถ้ามีอะไรจะเรียกผีนี้กลับมาช่วย ในหมู่บ้านชาวม้งบางหมู่บ้านจะมีต้นไม้ศักดิ์สิทธิ์ของหมู่บ้านเรียกว่า ดงเซ้ง ซึ่งต้องดูแลให้ดี  หากไม่เช่นน้นจะทำให้เกิดเหตุร้ายขึ้นได้  และในวันที่สี่นี้หมู่บ้านที่มีดงเซ้งก็จะเข้าไปทำความสะอาดและพิธีที่ดงเซ้งนี้เพื่อขอพรให้อยู่ดีมีสุขก็เป็นหลังจากที่ทำพิธีกรรมทั้งหมดที่เล่ามานี้  ก็มาถึงการละเล่นพื้นบ้านที่สนุกสนานต่างๆของม้งที่มีมากมาย เช่น  การตีลูกข่าง  การยิงหน้าไม้  การหาบน้ำ  การฝัดข้าว  การโยนไข่  การประกวดแม่บ้านสมบูรณ์  การโยนลูกช่วงหรือประเพณีเกี้ยวสาวที่กล่าวไปข้างต้น  แต่ที่เป็นไฮไลท์สุดก็ต้องเป็นกีฬาแข่งขันล้อเลื่อนไม้หรือโกคาร์ทชาวเขานั่นเอง
การแข่งขันล้อเลื่อนไม้
หรือมีชื่อภาษาอังกฤษว่า The Wooden Kart Racing ในปีนี้บริษัทเครื่องดื่มกระทิงแดงเป็นผู้ที่เข้ามาการแข่งขัน  โดยเริ่มจัดการแข่งขันขึ้นเป็นทางการครั้งแรกในประเทศไทยตั้งแต่ ปี พ.ศ. 2545  และจัดต่อเนื่องมาทุกปี  ในปีนี้ได้จัดขึ้นในวันศุกร์ที่ 14 ม.ค. พ.ศ. 2548
คุณจันทร์ศิริ วาทหงษ์  ผู้ประสานงานพัฒนาสาธารณสุข  มูลนิธิโครงการหลวง  กล่าวว่า  จากการดำรงชีวิตของชาวไทยภูเขาที่อาศัยอยู่บนเขาบนดอยตามภาคเหนือ  ซึ่งส่วนใหญ่จะดำรงชีวิตด้วยการอาศัยวัตถุดิบจากป่า  ไม่ว่าจะเป็นฟืน  น้ำ  หรือพืชผักต่างๆ  เวลาจะทำการขนย้ายมาเก็บไว้ก็ต้องขึ้นลงเป็นระยะทางหลายกิโลเมตรด้วยการเดิน  แต่เมื่อขนส่งด้วยระยะทางไกลขึ้นทำให้ใช้เวลาในการขนส่งมากขึ้น  เพื่อให้ได้ทรัพยากรมากขึ้นชาสวเขาจึงได้คิดแก้ปัญหาด้วยการหาเครื่องทุ่นแรงด้วยวัตถุดิบที่มีอยู่ในป่า  ด้วยเหตุนี้จึงมีการคิดล้อเลื่อนเกิดขึ้น จากเศษไม้ที่ทิ้งระเกะระกะได้ถูกนำมาดัดแปลงจนเป็นรูปร่างคล้านรถโกคาร์ท แต่ชิ้นส่วนทุกชิ้นล้วนทำขึ้นจากไม้ทั้งหมดแม้กระทั่งล้อ  ตัวรถมีขนาด 1x2 เมตร  มีเนื้อที่พอที่จะทำการขนย้ายได้อย่างสบายๆโดยเรียกง่ายๆว่าล้อเลื่อนไม้นั่นเอง  จากเดิมที่ใช้แรงคนก็ทุ่นแรงไปได้มาก  โดยการของที่หามาได้ใส่บนรถล้อเลื่อนไม้แล้วช่วยกันดึงและผลักจนถึงที่ซึ่งสะดวกและได้ประโยชน์ก็ตอนลงมาจากเขาที่สามารถปล่อยล้อเลื่อไม้ไหลลงมาได้อย่างสบายๆโดยมีคนบังคับเลี้ยวเพียงคนเดียวเท่านั้น  ทำให้สามารถประหยัดพลังงานและเวลามากขึ้น
ล้อเลื่อนชาวเขานี้ถือว่าเป็นภูมิปัญญาของชาวเขามาหลายชั่วอายุคนแล้ว โดยเหล่าชาวเขาได้คิดค้นพัฒนามาอย่างต่อเนื่อง  แต่ในปัจจุบันล้อเลื่อนไม้นี้ถูกแทนที่ด้วยรถยนต์และจักรยานยนต์ไปแล้ว  เหลือแต่การละเล่นและแข่งขันกันเพื่อความสนุกสนาน  จากการแข่งขันกันใหม่หมู่เพื่อนฝูงก็กลายมาเป็นการแข่งขันกันระหว่างหมู่บ้านและมีทีท่าว่าจะขยายไปเรื่อยๆ  เนื่องจากในปีนี้จะเห็นได้ว่าได้มีผู้สมัครแข่งขันจากหลากหลายที่  เช่น  ชาวเขาจากดอยเต่า  ดอยสุเทพ  ดอยปุย  นอกจากนี้แล้วก็ยังมีนักแสดงชื่อดังมาร่วมแข่งขันด้วย  เช่น  ลิฟท์,  เจี๊ยบ  ชวนชื่น,  เอิร์ท  ณัฐนันท์, อาจารย์ธัญธีรา ยิ้มอำนวย  หัวหน้าภาควิชามานุษยวิทยา  มหาวิทยาลัยศิลปากร  ได้ให้ความเห็นเกี่ยวกับวิถีชีวิตและประเพณีปีใหม่ของชาวไทยภูเขาเผ่าม้งไว้ดังนี้